Teine ebameeldiv yllatus tabas mind pärast ujumist dushiruumi minnes. Kalev Spas on selline kord, et  pesemisasjade ja rätikute jaoks on dushiruumis eraldi koht, sellised väiksed torud, kuhu sisse saad oma asjad jätta. Kui neile kapi juurde järele minna, siis tilgutaks ju riietusruumi kõik vett täis. No vot ja minu rätikut seal torus enam ei olnud, ehkki pesemisasjad olid kenasti alles :( Tammusin siis nõutuna ringi ja käisin ka riietusruumis kontrollimas, ega kanaaju jälle ei tegutse ja rätikut tegelikult kappi ei unustanud, aga ei. Seejuures märkasin, et yhel riietuval tshikil oli samasugune rätik tooli peal  hunnikus. Ta väitis aga, et on täiesti kindel, et see on tema oma ja kuna mul nime sisse tikitud polnud, tuli taanduda ja kuidagi siiski ilma rätita kuivaks saada. Niuks. Administraator tegi pärast suured silmad ja ytles, et esimest korda kuuleb sellist asja, varem kyll nende spaas nii pole juhtunud.